Cantende in Suni
Frantziscu Mura aiat su numeru 1, Remundu Piras su 2 e Mario Masala su 3; 
a unu tzertu puntu Mura narat chi cando si faghen unu paju de iscarpas si leat sa misura a unu pe’ e Piras l’at rispostu:

Podes ‘istare cuntentu che maju 
ma su chi ti nar’ 'eo Mura crê, 
ca si tue andas a su catolaju 
chi devet fagher sas botas pro te; 
ti leat sa misura a unu pê 
ma iscarpas ti nde faghet unu paju. 
Si no ti ch’andas che male fadadu 
cun-d-unu pê iscultzu e unu caltzadu.